Komoros

Komoros es lande de esti Afrika. Lu es arkipelagi isle-lande, e li chef-urbe e li maxim grande urbe es Moroni, ye li isle Grande Comore. Li maxim grande isles de Komoros es Grande Comore (Ngazidja), Mohéli (Mwali) e Anjouan (Nzwani). Komoros anke pretensa povo super Mayotte (Maore), ma Fransia regna te isle. Li lande es un de li minim grandi landes de li monde, e have li maxim grandi revenu-desegalitate en li monde, kun multi de povri habitantes. Ofisial lingues de li lande es komorum, arabum e fransum.

Komoros have sirk 798 000 habitantes (etate de 2010), e un area de 1 660 km², ambi exklusi li kontested Mayotte. Kun te area, lu es li triesmi minim grandi lande de Afrika, e un de li minim grande en li monde.

Plu kam 20 foyes depos 1975 homes ha renversa o proba renversa li regnaro de li lande. Kamoros anke have li maxim grandi revenu-desegalitate en li monde, e sirk duime de li habitantes (ye 2008) vives de revenu sub li international limite de poreso (de 1,25 USD ye die).

Li ofisiali nome del lande es "Islami Federali Republike". Es en li Indi Okeane kun suprafase 1 862 km2 e population de sink-sent-mil habitantes en rondi chifres. Li chef-urbe es Moroni kun 22 000 de habitantes. Li nationali feste es li 6 yulie kand did bli  proklama li nedependeso. 

Li ofisiali lingues es Fransum e Komorum (proxim li Sahilum) Li monede es li Komori Franke. Li autoktoni populatione es de afriki e indonesi origine. Arabi, probablim komersantes, did islamisa li isles.

Kamoros es li maxim grandi produktion-lande en li monde de olie del arbre Cananga odorata, kel on usa por perfume (li olie ylang-ylang). Li produktione de vanile anke es grandi.

Islam, Sunni Islam, es religione del grandi majoritate del popule.

 Historie 
En 1527 li portugane Diego Ribeiro did visita li archipele ma li Portuganes non did okupa lu.

En li periode 1846-1886 li Fransianes did kolonisa li archipele primim li Grandi Komore.

Li 6 yulie 1975 un partise proklama li nedependenso sin ke lu mey bli rekonosa da nule.

En 1976 Fransia kel tenid anke li isle Mayotte organisa referendume e li popule vota por resta en Fransia, malgre li generali Asemble del Uniti Nationes.

L'unesmi oktobre 1978 li novi Konstitutione proklama li Islami Federali Republike e Arabum devenid li trisemi ofisiali lingue.

 Nunim 
Li popule del isle Anjouan reklama tu bli atacha rifoy a Fransia kel non audaseska prenda lu por resones de internationali politike e den li Komorianes emigra masivim a Mayote vor li max multi naskos es ja de klandestini Komorianes.